Alofi

Alofi er hovedstad i øystaten Niue. Den består av to deler, Alofi sør og Alofi nord, beliggende på vestkysten av øya. 

I 2011 hadde Alofi et samlet folketall på 639, derav 424 i Alofi sør og 215 i Alofi nord. Hovedstaden hadde i 1997 i alt 732 innbyggere.Niue Census of Population and Households 2011, Statistics Niue, 2012, s. 19-20. Folketallet har gått ned over tid som følge av utvandring. 

Byen ligger midt i Alofiviken på øyas vestkyst, nær det eneste passet gjennom korallrevet som omringer Niue. Viken strekker seg langs 30 % av øyas lengde, det vil si rundt sju kilometer, fra Halagigie Point i sør til Makapu Point i nord.

I januar 2004 ble øya rammet av en tropisk storm, som drepte to personer og forårsaket store skader på bygningene i byen, deriblant sykehuset. Siden det har de offentlige bygningene blitt flyttet lenger inn på land til mindre utsatte områder.

Referanser

Kategori:Hovedsteder i Oseania
Kategori:Niue